open-index/open-wikipedia-markdown huggingface dataset:
Darius Škarnulis

**Darius Škarnulis** (g. 1977 m. spalio 21 d. Alytuje) – Lietuvos lengvaatletis, ėjikas, 2008 m. Pekino olimpinių žaidynių dalyvis, 2009 m. Vilniaus maratono laimėtojas.

## Biografija

Darius Škarnulis gimė ir augo Alytuje. Turi brolį dvynį Donatą Škarnulį. Alytuje baigė Šaltinių vidurinę mokyklą, vėliau įstojo į tuometinę policijos akademiją. Čia įgijo bakalauro ir magistro diplomus. Šiuo metu dirba valstybės sienos apsaugos tarnyboje.

Lankyti sportinį ėjimą Darius Škarnulis kartu su broliu dvyniu pradėjo šeštoje klasėje. Pirmasis treneris Genadijus Graževičius. Savo amžiaus grupėje broliai Lietuvos ir Pabaltijos šalių čempionatuose nuolat užimdavo prizines vietas. Baigę vidurinę mokyklą jie dar bandė sportuoti, tačiau buvo sunku suderinti studijas policijos akademijoje ir sportinio ėjimo treniruotes. Teko aštuoneriems metams pasitraukti iš sporto. Į sportinį ėjimą Darius Škarnulis kartu su broliu dvyniu grįžo 2004 m. vasarą.

2006 m. tarptautinėse varžybose Čekijoje užėmė 11 vietą (20 km, 1:27:55). 2007 m. tarptautinėse varžybose Alytuje – 6 vietą (20 km, 1:27:10). 2008 m. tarptautinėse varžybose Slovakijoje – 5 vietą (3:56:58). 2008 m. dalyvavo Pekino olimpinėse žaidynėse 50 km sportinio ėjimo rungtyje, tačiau gavęs tris raudonas korteles už pažeidimus buvo diskvalifikuotas. 2009 m. Vilniaus maratono laimėtojas.

## Nuorodos

* Biografija ir olimpiniai rezultatai (ang.) ;
* Vilniaus maratoną laimėjo D. Škarnulis ir V. Damašickienė.

## Šaltiniai
Benkulu (miestas)

**Benkulu** (, anglų istorinis pavadinimas *Bencoolen*) – miestas Indonezijoje, vakarinėje Sumatros pakrantėje. Benkulu miestas yra Benkulus provincijos sostinė ir didžiausias miestas, turintis 308 756 gyventojus (2010 m.).

## Istorija

XVII a. Lampungo regioną Pietų Sumatroje valdė britai iš Malboro tvirtovės, pastatytos 1714 m. O 1682 m. Olandų Rytų Indijos bendrovė užpuolė Banteną. 1685 m. buvo įkurtas prekybos postas, vadintas Benkulenu. Britai išsilaikė regione 150 metų iki 1824 m. sutarties su olandais, kai perleido jiems Benkulu ir susitelkė ties Malaka. Benkulu išliko olandų kolonija iki Antro pasaulinio karo.

Kai olandai įkalino būsimą prezidentą Sukarno, jis trumpai gyveno Benkuluose. Čia jis sutiko žmoną Fatmawati, su kuria susilaukė 7 vaikų, tarp jų buvo būsimoji Indonezijos prezidentė Megawati Sukarnoputri.

Benkulus dažnai niokoja žemės drebėjimai ir cunamiai. 2000 m. birželį žemės drebėjimas nužudė 100 žmonių. Teigiama, kad Benkulus gresia pavojus būti užtvindytam cunamių per artimiausius keletą dešimtmečių dėl požeminių žemės drebėjimų prie Sumatros krantų. 2007 m. rugsėjį žemės drebėjimas nužudė 13 žmonių.

Benkulu mieste įkurtas vienintelis valstybinis universitetas provincijoje.

## Kultūra

Kiekvienais metais per musulmono Muharamo mėnesį vyksta ceremonija, vadinama *Tabot*. 200 metų senumo ceremoniją sukūrė Čenajaus darbininkai, statę Malboro tvirtovę. Ceremonija mini imamo Shiite Hussein mirtinas kančias, patirtas Karbalos mūšyje. Tai ilga procesija su dainom ir jaunų merginų šokiais.

## Išnašos
Benkulu

**Benkulu** () – Indonezijos provincija pietrytinėje Sumatros dalyje. Provincijai priklauso Engano sala. Didžiausias miestas yra Benkulu.

Provincijoje buvo įkurtas britų garnizonas, vadintas Benkulenu.

## Istorija
Anglų Rytų Indijos kompanija įkūrė pipirų prekybos centrą ir garnizoną Benkulu mieste 1685 m. 1714 m. britai pastatė Malboro tvirtovę, kuri išliko iki šių laikų. Prekybos postas nebuvo pelningas britams dėl prastos vietos ir jie negalėjo surinkti pakankamai pipirų. Uoste sustodavo Anglų Rytų Indijos kompanijos laivai.

Nepaisant sunkumų anglai išsilaikė 140 metų, kol atidavė olandams ir susitelkė į Malaką. Benkulus priklausė Nyderlandų Rytų Indijai iki kol ją Antrojo pasaulinio karo metu užėmė japonai.

Kai olandai įkalino būsimą prezidentą Sukarno, jis trumpai gyveno Benkulu provincijoje. Čia jis sutiko žmoną Fatmavati, su kuria susilaukė 7 vaikų, tarp jų buvo būsimoji Indonezijos prezidentė Megawati Sukarnoputri.

Benkulu dažnai niokoja žemės drebėjimai ir cunamiai. 2000 m. birželį žemės drebėjimas nužudė 100 žmonių. Teigiama, kad Benkulu gresia pavojus būti užtvindytai cunamių per artimiausius keletą dešimtmečių dėl požeminių žemės drebėjimų prie Sumatros krantų. 2007 m. rugsėjį žemės drebėjimas nužudė 13 žmonių.

## Administracinis suskirstymas

Provinciją sudaro devynios regencijos ir vienas autonominis miestas.

: # 2005 m. Centrinės Benkulu regencijos duomenys priskiriami Šiaurės Benkulu regencijai.

## Išnašos
Mariana Dyrzu

**Mariana Dyrzu** () (1970 m. balandžio 20 d. Alytuje, Lietuvos TSR) – Rusijos teatro ir kino aktorė.

## Biografija

Gimė 1970 m. balandžio 20 d. Alytuje. Jaunystę praleido ir mokslus baigė Kolomnos mieste. Jaunystėje lankė šokių būrelius, grojo pianinu, o būdama 13 metų pradėjo lankyti Kolomnos liaudies teatro dramos mokyklėlę. 1995-1996 m. mokėsi muzikos ir dramos teatro akademijoje. 1996-2001 m. dirbo Maskvos Viačeslavo Spesivcevo jaunimo teatre ir tuo pačiu mokėsi Rusijos Teatro Akademijoje. 2002-2007 m. dirbo *Šiuolaikinių pjesių mokyklos* (Школа Современной Пьесы) teatre. 2007 m. pradėjo dirbi teatre *N Miestas* (Город Н).

## Filmografija

* 2010 – Tėčio Dukrelės (Папины дочки) – *klientė Sergeja Aleksejeviča* 
* 2008 – Mano mamos pasirinkimas (Выбор моей мамочки) – *Nataša*
* 2008 – Pėdsakas (След) serija - *Rokiruotė* (Рокировка) – *Marina Ruchova*
* 2008 – *Nesibaigiančios svajonės apie laimę* (Бесконечные мечты о счастье) – *epizodinis vaidmuo: reporterė*
* 2007 – *Atlantida* (Атлантида) – *epizodinis vaidmuo*
* 2007 – *Arbata su uogiene* (Чай с вареньем) (trumpametražis) – *Žana*
* 2005 – *Palydovė arba bėgių laimė* (Проводница или рельсы счастья) 1 serija – *anūkė*
* 2003 – *Transkripcija* (Транскрипция) – *Кarоlina Коgan*

## Nuorodos

* Aktorės tinklalapis (rus.);
* Biografija ir filmografija (rus.);
* Biografija (rus.);
* Filmografija (rus.).
Gintaras Visalga

**Gintaras Visalga** (1974 m. spalio 29 d. Alytuje, Lietuvos TSR) – Lietuvos miškininkas

## Biografija

Gimė 1974 m. spalio 29 d. Alytuje. 1992 m. baigė Alytaus m. VII-ją vidurinę mokyklą, 1996 m. baigė Lietuvos žemės ūkio akademijos Miškų fakultetą ir įgijo miškininko kvalifikaciją, 1999 m. baigė magistrantūrą ir jam suteiktas miškotyros magistro kvalifikacinis laipsnis. 2007 m. baigė Mykolo Riomerio universiteto teisės magistrantūrą ir jam suteiktas teisės magistro kvalifikacinis laipsnis. Nuo 1996 m. iki 1997 m. dirbo Alytaus miškų urėdijoje meistru. Nuo 1997 m. iki 2001 m. dirbo Alytaus miškų urėdijoje miško naudojimo – miškotvarkos ir kultūrų inžinieriumi. Nuo 2001 m. iki 2006 m. dirbo Vilniaus miškų urėdijos miškų urėdo pavaduotoju medienos ruošai ir prekybai. 2006–2016 m. ėjo generalinio miškų urėdo pavaduotojo pareigas.

## Šaltiniai

## Nuorodos

* Straipsniai www.forest.lt
Džambis

**Džambis** () – provincija Indonezijoje, Sumatros rytinėje dalyje. Provincijos administracinis centras yra Džambis. Provincijos plotas yra 50 058,16 km², joje gyvena 3 088 618 žmonių (2010 m.).

## Istorija

Džambyje buvo Šrividžajos karalystė, kuri prekiavo Malakos sąsiauryje ir už jo ribų. Džambis vietoj Palembango, jo pietinio ekonominio ir karinio varžovo, tapo karalystės sostine. Tą iš dalies nulėmė Čolos piratų iš Pietų Indijos antpuolis 1025 m. nuniokojęs Palembangą.

Atvykus olandams jų pirkliai varžėsi su britais, kinais, arabais ir malajais. Džambio sultonas pasipelnė iš pipirų prekybos su olandais. Santykiai nutrūko apie 1770 m., po to apie 60 metų sultonatas nebendravo su olandais.

1833 m. vietinių nesutarimai su olandais, kurie buvo įsikūrę Palembange, lėmė, kad jie norėjo kontroliuoti padėtį Džambyje. Jie privertė sultoną Facharudiną sutikti su olandų įtaką regione ir prekybos kontrole, bet sultonatas nominaliai liko nepriklausomas. 1858 m. olandai, bijodami kitų šalių įsikišimo, įsiveržė į Džambį iš Džakartos. Pasipriešinimas buvo nedidelis, sultonas Taha pabėgo į aukštupį, Olandai į sostą pasodino marionetę Nazarudiną, kuris valdė žemupį ir sostinę. Kitus 40 metų sultonas Taha iš aukštupio palaipsniui išplėtė įtaką į žemupį per santuokų susitarimus ir politinius susitarimus. 1904 m. olandai sugavo ir nužudė Tahą, 1906 m. visa sritis buvo tiesiogiai valdoma kolonistų administracijos.

## Administracinis suskirstymas

: * Sungai Penuho miesto plotas ir gyv. skaičius 2005 m. priskiriamas Kerinci regencijai.

## Išnašos
Ppm

**ppm** (iš  (milijoninės dalys) arba  (puslapiai per minutę)) – matavimo vienetas. Naudojamas nurodyti priemaišų (tirpinių) milijonines masės dalis arba spausdintuvo (kopijavimo aparato, skenerio) apdorojamų puslapių greitį per minutę. Šis matavimo vienetas dažnai naudojamas analitinėje chemijoje ir fizikoje. Buityje žymiai dažniau sutinkami didesni šio matavimo vieneto ekvivalentai: procentai (%) (šimtosios dalys) ir promilės (‰) (tūkstantosios dalys).
Galimas ir ne dešimtainis šio matavimo panaudojimas – karatinė praba.

* 1 ppm = 0,001 ‰ = 0,0001 % = 0,000001 = 10−6

Pvz., nurodyti metalo kiekį rūdoje. Milijoninės svorio dalys:

1 ppm = 1 g iš 1000 000 g = 1 g iš 1000 kg = 1 g iš 1 tonos = 1 mg iš 1 kg = 1
µg iš 1 g.

Taip pat galima naudoti tirpalo skiedimui (koncentracijai) aprašyti. Milijoninės tūrio dalys:

1 ppm = 1 ml iš 1000 000 ml = 1 ml iš 1000 l = 1 ml iš 1 m³.

Galimi ir „nekorektiški“ variantai:

1 ppm = 1 g iš 1000 000 ml = 1 g iš 1 m³.

Be **ppm**, dar yra naudojami **[[ppb]]** (*parts per billion* 'milijardinės dalys') ir **[[ppt]]** (*parts per trillion* 'trilijoninės dalys').
## Šaltiniai
Sąveikos karininkas

**Sąveikos karininkas** () – karininkas dalinyje, paprastai kitos kariuomenės rūšies (ar kitos valstybės kariuomenės), atstovaujantis kitos kariuomenės rūšies (ar kitos valstybės kariuomenės) dalinį ir užtikrinantis šių dalinių sąveikos efektyvumą kovos veiksmuose ir užkertantis kelią galimiems šalutiniams nuostoliams (). Sąveikos tikslas – geriau išnaudoti vieni kitų galimybes.

## Nuorodos
Džambis (miestas)

**Džambis** – miestas Indonezijoje, Sumatroje, Džambio provincijos sostinė. Džambis yra didelis uostas prie Batang Hario upės, gumos ir naftos apdirbimo centras. Miestas yra 26 km nuo Muaro Džambio, senosios Šrividžajos sostinės, griuvėsių. Šalia yra Sultono Tahos oro uostas.

## Istorija
1946 m. gegužės 17 d. miestas tapo Džambio autonominės srities sostine. 1956 m. Džambiui suteiktas miesto statusas, 1957 m. sausio 6 d. miestas tapo Džambio provincijos sostine.

## Klimatas
Džambyje vyrauja tropinis klimatas, minimali temperatūra 22–23 °C, maksimali 30–32 °C, drėgnis kinta tarp 82 ir 28 %. Per metus mieste iškrenta 2296,1 mm kritulių, lietingas sezonas yra nuo spalio iki kovo mėn. su 20 lietingų dienų per mėnesį. Sausasis sezonas trunka nuo balandžio iki rugsėjo mėnesio su 16 lietingų dienų per sezoną.
Lydekinė (Ilgaitis)

**Lydekinė** arba ***Ilgaitis*** (kitur nurodomas kaip ***Baltasiai***) – ežeras rytų Lietuvoje, Ignalinos rajone, 1,5 km į šiaurės vakarus nuo Ginučių, prie šiaurės vakarinio Almajo kranto. Patenka į Aukštaitijos nacionalinį parką. Ežero ilgis iš šiaurės į pietus 0,59 km, plačiausia vieta 140 metrų. Altitudė 139,9 m. Gylis maždaug 1-2 metrai. Vakarinis krantas aukštas, šiaurinis – žemas ir pelkėtas. Ežerą iš visų pusių supa Linkmenų miškas. Pietuose ežeras jungiasi su Almajo ežeru siauru upeliu (Žeimenos upės baseinas). Ežere yra šiek tiek raudžių, kuojų, lydekų.

## Šaltiniai
Lampungas

**Lampungas** () – provincija Indonezijoje, pietinėje Sumatros dalyje. Šioje provincijoje gyvena lampungai, kalbantys savo kalba ir turintys savo raštą. Lampungo administracinis centras yra Bandar Lampungas.

Provincijoje gyvena 7 596 115 žmonės (2010 m.). Trys ketvirčiai provincijos gyventojų yra migrantai iš Javos, Madūros ir Balio.

Lampungą dažnai niokoja žemės drebėjimai ir ugnikalniai. 2005 m. gegužės 10 d. provinciją nuniokojo 6,4 balų pagal Richterio skalę žemės drebėjimas. Krakatau išsiveržimas 1883 m. sugriovė provinciją.

Lampungas priklausė Banteno sultonatui, kol jį užėmė olandai 1752 m. ir pavadino *Residentie Lampoengse Districten*. Jis priklausė Nyderlandų Rytų Indijai.

## Administracinis suskirstymas
Provinciją sudaro 12 regencijų ir 2 autonominiai miestai.

## Išnašos
Sudano vilajetai

**[[Sudanas]]** administraciškai padalintas į 17 **vilajetų** (). Jie taip pat grupuojami į 6 regionus (Žydrasis Nilas, Darfūras, Kasala, Chartumas, Kordofanas, Šiaurė (Nubija)). Dabartinė administracinio suskirstymo sistema veikia nuo 2011 m., kai atsiskyrė Pietų Sudanas. Iki tol Sudaną sudarė 25 vilajetai. 2012 m. Darfūre sudaryti du nauji vilajetai.

## Vilajetai
{|
| valign="top" width="100%" |

## Nuorodos
* Sudan (Citypopulation.de)
* States of Sudan (Statoids.com)
Raudonosios Jūros vilajetas

**Raudonosios Jūros vilajetas** () – Sudano vilajetas. Yra šalies šiaurės rytuose, Šiaurės regione, Raudonosios jūros pakrantėje. Administracinis centras – Port Sudanas.

## Geografija

Vilajetas ribojasi su Egiptu šiaurėje, su Eritrėja pietuose. Juridiškai vilajetui priklauso Halaibo trikampis (ir Sijalo salos), kurį iš tikro kontroliuoja Egiptas. Didžiąją dalį paviršiaus užima Nubijos dykuma.

## Gyventojai

Teritorijoje gyvena daugiausia bedžų gentys. Svarbiausi miestai: Port Sudanas, Suakinas.

## Administracinis suskirstymas
 
Vilajetas padalintas į 4 rajonus:
* Halaibo rajonas
* Port Sudano rajonas
* Sinkato rajonas
* Tokaro rajonas

## Šaltiniai
Baltojo Nilo vilajetas

**Baltojo Nilo vilajetas** () – Sudano vilajetas. Yra šalies vidurio pietuose, Žydrojo Nilo regione. Administracinis centras – Rabakas.

Sudarytas 1994 m., atskyrus nuo Nilo vilajeto.

## Geografija

Vilajetas pietuose turi sieną su Pietų Sudanu. Teritorija išsidriekusi abipus Baltojo Nilo upės ir aplink jį plytinčių derlingų lygumų.

## Gyventojai

Svarbiausi miestai: Kustis, Rabakas, Dueimas.

## Administracinis suskirstymas
 
Vilajetas padalintas į 4 rajonus:
* Dueimo rajonas
* Kusčio rajonas
* Gutainos rajonas
* Džabaliano rajonas

## Šaltiniai
Riau salos

**Riau salos** () – Indonezijos provincija, kurią sudaro Riau salynas ir gretimos salos.

Riau salos buvo atskirtos nuo Riau provincijos 2004 m. liepos mėnesį.

## Istorija

Nuo Šrividžajos iki XVI a. Riau salos priklausė įvairioms didelėms malajų karalystėms. Malajams giminingos oranglautų tautos apgyvendino Riau salas.

1511 m. žlugus Malakai, Riau salos tapo Džohoro sultonato, įsikūrusio Bintano saloje, centru.

Riau kaip regiono politinio ir ekonominio regiono centro vaidmuo pasikeitė, kai Singapūre įsikūrė britai. Tai padalino Džohoro sultonatą į dvi dalis. 1824 m. sutartis padalino malajų valdas tarp britų ir olandų.

Po šimtamečio kolonistų valdymo naujai nepriklausomos teritorijos persiorganizavo ir įvyko konfrontacija tarp Malaizijos ir Indonezijos dėl įvairių teritorijų, tarp jų – Riau salų.

Regione vienybės šiek tiek atsirado 1989 m. įkūrus Sijori augimo trikampį. Ekonominė plėtra suskaldė salas: Batamas buvo išplėtotas ekonomiškai ir tapo regiono centru, pritraukė tūkstančius darbininkų iš Indonezijos, kurie nebuvo malajai.

Riau salose nuo Indonezijos nepriklausomybės kilo judėjimas dėl autonomijos ar nepriklausomybės.

## Administracinis suskirstymas

## Išnašos
Civilių nereguliarioji gynybos grupė

**Civilių nereguliarioji gynybos grupė** () – nereguliariosios kariuomenės dalinys Pietų Vietname, suformuotas iš Vietnamo etninių mažumų atstovų pagal JAV vyriausybės vykdytą *Civilių nereguliariųjų gynybos grupių programą* ().

## Civilių nereguliariųjų gynybos grupių programos tikslai
Civilių nereguliariųjų gynybos grupių programa turėjo atlikti dvi funkcijas:
# Padėti Pietų Vietnamo valdžiai formuoti nereguliariuosius dalinius, galinčius padėti kovoti su Vietkongu,
# Neleisti Vietkongui patraukti į savo pusę etnines mažumas, kad šių žmonės nestotų į Vietkongo gretas.

## Istorija
CIDG programą 1961 m. pradžioje suplanavo CŽV kaip priemonę prieš Vietkongo įtakos plitimą Pietų Vietnamo Centriniuose kalnuose. Programos veikla pradėta *Buon Enao* kaime, mažos JAV Armijos specialiųjų pajėgų (žaliųjų berečių) grupės atvykdavo į kaimus ir juose kūrė *Apylinkių vystymo centrus* (). Specialiųjų pajėgų komandos apmokydavo vietinius gyventojus, orientuodamiesi į vietinę gynybą ir pilietinę veiklą. Kaimiečius dvi savaites treniruodavo ginti kaimus ir apginkluodavo. Formuojamos vietinės smogiamosios grupės būdavo geriau apmokomos ir apginkluojamos, jos buvo skirtos veikti kaip greitojo reagavimo į Vietkongo atakas pajėgos.

Dauguma CIDG stovyklų buvo apgyvendintos šalies etninių mažumų (ypač degarų), kurios nemėgo vietnamiečių tiek iš Šiaurės, tiek Pietų Vietnamo, todėl greitai ėmė sutarti su amerikiečiais patarėjais.

CIDG programa buvo sėkminga, nes pacifikavus vieną kaimą, jis tapdavo treniravimo stovykla gretimų kaimų gyventojams.

1963 m. kariškiai suprato, kad programa vystosi labai sėkmingai. Bet buvo nutarta, kad CIDG daliniai ir specialiosios pajėgos nėra tinkamai išnaudojamos, tad buvo įsakyta pradėti operaciją „Switchback“, kuri vadovavimą CIDG programai perdavė iš CŽV rankų JAV Karinės pagalbos Vietnamui vadovybei (). CIDG programa buvo sparčiai plečiama, tam panaudota visa JAV 5-oji specialiųjų pajėgų grupė, perkelta į Vietnamą. CIDG daliniai nebeužsiėmė vien kaimų gynyba, bet ėmė dalyvauti ir labiau įprastinėse kariuomenės operacijose, ypač valstybės sienos priežiūroje.

1970 m. daugelis CIDG grupių buvo performuotos į Vietnamo reindžerių dalinius.

## Nuorodos
Chartumas (vilajetas)

**Chartumo vilajetas** () – Sudano vilajetas. Yra centrinėje šalies dalyje. Administracinis centras – šalies sostinė Chartumas.

## Geografija

Teritorija išsidriekusi abipus Nilo upės ir aplink jį plytinčių derlingų lygumų.

## Gyventojai

Teritorija tankiai gyvenama. Vyrauja arabai, nubiai. Svarbiausi miestai: Chartumas, Omdurmanas, Šiaurės Chartumas.

## Administracinis suskirstymas
 
Vilajetas padalintas į 7 rajonus:
* Chartumo rajonas
* Um Bados rajonas
* Omdurmano rajonas
* Karario rajonas
* Šiaurės Chartumo rajonas
* Pietų Chartumo rajonas
* Rytų Nilo rajonas

## Šaltiniai
Džezira (vilajetas)

**Džeziros vilajetas** () – Sudano vilajetas. Yra centrinėje šalies dalyje, Žydrojo Nilo regione. Administracinis centras – Vad Medanis.

## Geografija

Teritorija teka Žydrasis Nilas. Aplink jį įrengta sudėtinga irigacinė sistema – Džeziros projektas, taip pat sudarytas Senaro tvenkinys.

## Administracinis suskirstymas
 
Vilajetas padalintas į 7 rajonus:
* Kamlino rajonas
* Šark el Džeziros rajonas
* Šiaurės Džeziros rajonas
* Mahagilo rajonas
* Pietų Džeziros rajonas
* Um al Guros rajonas
* Rytų Džeziros rajonas

## Šaltiniai
Kadarifas (vilajetas)

**Kadarifo vilajetas** () – Sudano vilajetas. Yra pietrytinėje šalies dalyje, Kasalos (Rytų Sudano) regione. Administracinis centras – Kadarifas.

Sudarytas 1994 m., atskyrus nuo Rytų vilajeto.

## Geografija

Teritorija turi sieną su Etiopija. Paviršus daug kur kalnuotas.

## Administracinis suskirstymas
 
Vilajetas padalintas į 4 rajonus:
* Favo rajonas
* Kadarifo rajonas
* Rahdo rajonas
* Galabato rajonas

## Šaltiniai
Kasala (vilajetas)

**Kasalos vilajetas** () – Sudano vilajetas. Yra pietrytinėje šalies dalyje, Kasalos (Rytų Sudano) regione. Administracinis centras – Kasala.

Sudarytas 1994 m., padalinus Rytų vilajetą.

## Geografija

Teritorija turi sieną su Eritrėja. Paviršus daug kur kalnuotas (Takos kalnai). Teka Atbaros, Gašo upės.

## Administracinis suskirstymas
 
Vilajetas padalintas į 6 rajonus:
* Setyto rajonas
* Atbaros Upės rajonas
* Kasalos rajonas
* Gašo rajonas
* Hamaškoriebo rajonas
* Fuškos rajonas

## Šaltiniai
Nilo Upės vilajetas

**Nilo Upės vilajetas** () – Sudano vilajetas. Yra šiaurinėje šalies dalyje, Nubijos istoriniame regione. Administracinis centras – Dameras.

## Geografija

Teritorija turi sieną su Egiptu. Vilajetu teka Nilas ir jo intakas Atbara, aplink plyti Nubijos dykuma. Prie Nilo yra senovės Nubijos miestų ir piramidžių liekanų (svarbiausias – Meroė).

## Gyventojai

Krašte gyvena daugiausia arabai, nubiai ir bedžai. Svarbiausi miestai: Dameras, Atbara, Šendis, Berberas, Abu Hamadas.

## Administracinis suskirstymas
 
Vilajetas padalintas į 6 rajonus:
* Abu Hamado rajonas
* Berbero rajonas
* Damero rajonas
* Atbaros rajonas
* Šendžio rajonas
* Matamos rajonas

## Šaltiniai
Ahomai

**Ahomai** – Asamo tauta, kilusi iš tajų, kurie su princu Sukapha atvyko į Brahmaputros slėnį 1228 m. ir valdė sritį šešis šimtus metų. Sukapha ir jo įpėdiniai įkūrė Ahomo karalystę (1228–1826 m.), kurią valdė ir išplėtė Ahomų dinastija, kol po 1826 m. Britų-Mianmaro karo, sritis Yandabo sutartimi atiteko britams. Asamo pavadinimas kilo nuo Ahomo karalystės.

Šiuolaikinių ahomų kultūra atsirado susimaišius atvykusiems tajams su vietiniais bamarais ir perėmus hinduizmą. Dauguma Sukaphos palydovų buvo vyrai, kurie vedė vietines moteris. Ahomai asimiliavo keletą vietinių tibetiečių-mianmariečių tautų, tarp jų borahius. Ahomai pripažino savais Ahomo karalystės sąjungininkus. Ahomams perimant indų kultūrą ir religiją, ahomų kalbą pakeitė asamų kalba. Ahomų kalba praktiškai išnyko, ją ritualuose vartoja tik 100–200 šventikų.

XXI a. pradžioje ahomai pradėjo domėtis ahomų kalbos studijomis ir galvoti apie jos atgaivinimą. Per 1901 m. Indijos surašymą 179 000 žmonių pripažino save ahomais. Dabar virš 2 mln. žmonių save laiko ahomais, bet manoma, kad iš viso Indijoje gyvena apie 8 mln. kadaise atvykusių tajų palikuonių.

## Išnašos
Serangas

**Serangas** () – miestas Indonezijoje, Banteno provincijos ir Serango regencijos sostinė. Miestas yra provincijos šiaurėje, per jį eina Džakarts-Merako kelias.

Serange vyrauja pusiaujinis klimatas be sausojo sezono. Iš šiaurės miestą supa Javos jūra, kurioje vienoje iš esančių salų įsikūrusi Pulau Seribu regencija.

2010 m. mieste gyveno 576 961 žmogus. Serangas yra trečias pagal dydį provincijos miestas. Jis yra 15 km nuo Džabodetabeko, *Didžiosios Džakartos*. Prieš Banteno provincijos sukūrimą 2000 m. miestas priklausė Vakarų Javai.

## Subrajonai
Miestą sudaro 6 subrajonai (*kecamatan*):
* Serangas
* *Cipocok Jaya*
* Curugas
* Kasemenas
* Taktakanas
* Valantaka

## Išnašos
Bantenas

**Bantenas** () – provincija Indonezijoje, vakarinėje Javos dalyje. Provincijos administracinis centras yra Serangas, jame gyvena virš 11 mln. gyventojų. Bantenas buvo Vakarų Javos provincijos dalis iki 2000 m.

Kultūriškai Bantenas skiriasi nuo likusios Javos salos. Šiaurinė provincijos dalis, esanti prie Džakartos ir Javos jūros, yra labiau urbanizuota nei pietinė dalis, kurią supa Indijos vandenynas.

## Istorija

V a. Bantenas buvo Tarumanagaros karalystės dalis.

1947 m. kaimuose šalia *Ci Danghiyang* rasti poezijos įrašai Sanskrito kalba. Įrašai kalba apie karaliaus Purnavarmano drąsą. Žlugus Tarumanagarai dėl Šrividžajos antpuolių Vakarų Java atiteko Sundai. Kinų šaltinyje „*Chu-fan-chi*“ apie 1200 m. Chou Ju-kua mini, kad Šrividžaja vis dar valdė Sumatrą, Malaką ir Vakarų Javą. Sundos uostas klestėjo, jo pipirai buvo laikomi labai aukštos kokybės. Žmonės dirbo žemės ūkyje, namus statė ant medinių polių (*rumah panggung*). Tačiau šalį niokojo plėšikai. Galėjo būti, kad kinų minimas Sundos uostas yra Bantenas.

Portugalų tyrinėtojas Tome Pires XVI mini Sundos uostus Banteną, Pontangą, Cheguidę (Cigede), Tangaramą (Tangerangas), Calapą (Sunda Kelapa) ir Chimanuką (Cimanuko upės žiotys).

1527 m. atvykus portugalams ką tik priėmę islamą javiečiai vadovaujami Sunan Gunungjati užėmė Banteną ir įkūrė Banteno sultonatą. J. de Barros teigė, kad sultonato sostinė Bantenas prilygo Malakai ir Makasarui. Uostas buvo įlankos vidury. Per miesto centrą tekėjo švari laivuojama upė. Dabar upė nusekusi. Šalia buvo tvirtovė iš plytų, o centre turgaus aikštė, kurios pietinėje dalyje buvo karaliaus rūmai, o vakarinėje – mečetė.

XVII a. pradžioje Bantenas buvo svarbus prekybos centras. Uosto valdžia tuo metu rėmė ekonominę plėtrą. Bantenas valdė sritis Lampunge pietinėje Sumatroje.

Atvykę olandai Bantene rado portugalus. Anglai įkūrė Bantene atstovybę, po to olandai. Po to uoste pradėjo prekiauti prancūzai ir danai. Kovoje dėl prekybos kontrolės laimėjo olandai. 1601 m. olandų nugalėtas portugalų laivynas pasitraukė iš Banteno.

## Administracinis suskirstymas

: (a) 2000 m. Serango miesto duomenys pridėti prie Serango regencijos.
: (b) 2000 m. Pietų Tangerango miesto duomenys pridėti prie Tangerango regencijos.

## Šaltiniai
Petras Vincentas Stukas

**Petras Vincentas Stukas** (1933 m. birželio 5 d. Jasiuliškiuose, Biržų aps.) – Lietuvos dvasinininkas, Popiežiaus garbės prelatas.

## Biografija

Augo pamaldžioje šeimoje, su trimis broliais ir seserimis. Nuo 1941 m. mokėsi Diemedžių pradinėje mokykloje. 1954 m. baigė Vabalninko vidurinę mokyklą. 

1959 m. įstojo į Kauno kunigų seminariją. Kunigu įšventintas 1964 m. kovo 25 d. Nuo 1964 m. vikaravo Kretingoje, nuo 1966 m. – Šilalėje. 1968 m. paskirtas Pagėgių Šv. Kryžiaus bažnyčios (tuomet veikusios Pagėgių kapinių koplyčioje) klebonu. 1970–1972 m. klebonavo Viešvilės parapijoje, aptarnavo Vilkyškių ir Smalininkų katalikų parapijas. Nuo 1973 m. vadovavo Salantų parapijai. Nuo 1976 iki 2012 m. – Švėkšnos parapijos klebonas.  Telšių vyskupijos Šilutės dekanato vicedekanas. 

Nuo 2008 m. – Popiežiaus garbės prelatas, nuo 2012 m. – Švėkšnos parapijos garbės klebonas. 

Remontavo ir išpuošė Švėkšnos bažnyčią, 1990 m. vadovavo Laisvės paminklo atstatymui.

## Literatūra
Kazys Misius. Iš Salantų bažnyčios ir parapijos istorijos. - Salantų bažnyčia. Žemaičių praeitis. - Vilniaus dailės akademijos leidykla, 2011. - T. 15. - P. 94.
Antanas Jakaitis

**Antanas Jakaitis** (1907 m. sausio 20 (naujuoju stiliumi – vasario 2) d. Naujakaimyje, Raudonės vls., Kauno aps., Kauno gub. – 1981 m. liepos 30 d. Salantuose) – Lietuvos katalikų bažnyčios kunigas.

## Biografija

1922–1926 m. mokėsi Jurbarko gimnazijoje. 1927 m. įstojo į Kauno kunigų seminariją. Kunigu įšventintas 1935 m. balandžio 20 d. 1935 m. paskirtas Alsėdžių, 1937 m. – Rietavo, 1939 m. – Kaltinėnų bažnyčios vikaru. Nuo 1941 m. klebonavo Tenenių, 1948 m. – Platelių, 1951 m. – Alsėdžių parapijoje. Nuo 1974 m. kovo 18 d. buvo Salantų bažnyčios altarista. 

Palaidotas tėviškėje, Skirsnemunės bažnyčios šventoriuje.

## Literatūra
* Kazys Misius. Iš Salantų bažnyčios ir parapijos istorijos. - Salantų bažnyčia. Žemaičių praeitis. - Vilniaus dailės akademijos leidykla, 2011. - T. 15. - P. 94–95.
Povilas Šverebas

**Povilas Šverebas** (g. 1958 m. gegužės 4 d. Padvarninkuose, Mažeikių raj.) – Lietuvos istorikas, pedagogas, redaktorius.

## Biografija

1976 m. baigė Sedos vidurinę mokyklą, 1981 m. – Vilniaus pedagoginį institutą, įgijo istorijos mokytojo specialybę. 

Vilniaus dailės akademijos lektorius ir leidyklos redaktorius. 

## Tiriamoji veikla

Tyrinėja Žemaitijos bažnyčių varpus, iškilių kraštiečių biografijas, tarpukario švietimo raidą.

Paskelbė per 100 straipsnių mokslo ir populiariuosiuose leidiniuose. Su kitais parengė monografijas „Seda“ (1997 m.), „Renavas“ (2001 m.), „Žemalė – D. Poškos gimtasis kraštas“ (2007 m.), „Salantų bažnyčia“ (2011 m.), sudarė leidinį „Rokitai ir Kęstaičiai“ (2010 m.).

## Apdovanojimai

Už kultūrinę ir švietėjišką veikla 2005 m. paskirta Mažeikių krašto kultūros premija.

## Literatūra

* Salantų bažnyčia: istorija, meno vertybės ir žmonės: Salantų bažnyčiai – 100 metų: straipsnių rinkinys (sud. Povilas Šverebas). - Vilnius: Vilniaus dailės akademijos leidykla, 2011. - P. 479. - ISBN 978-609-447-016-5

## Šaltiniai

## Nuorodos

*
5150: Home 4 tha Sick

**5150: Home 4 tha Sick** – 1992 m. Eazy E EP albumas. Albumas buvo išleistas 1992 m. gruodžio 10 d. įrašų studijų „Ruthless Records“ ir „Priority Records“. Šis albumas yra jo pirmas albumas po grupės N.W.A. išsiskyrimo. „5150: Home 4 tha Sick“ pateko į atitinkamai 70 vietą Billboard 200 ir į 15 vietą Top R&B/Hip-Hop Albums topuose.

„Only If You Want It“ buvo išleista kaip singlas, kartu su muzikiniu klipu. „Neighborhood Sniper“ daina buvo išleista taip pat kartu su muzikiniu klipu.

RIAA EP albumą pripažino auksiniu 1993 m. vasario 9 d.

## Dainų sąrašas

# „Intro: New Year’s E-Vil“ – 0:49
# „Only If You Want It“ – 3:03
# „Neighborhood Sniper“ (kartu su Kokane ir Cold 187um) – 5:14
# „Niggaz My Height Don’t Fight“ – 3:14
# „Merry Muthaphuckkin' Xmas“ (kartu su Rudy Ray Moore, Menajahtwa, Buckwheat & Atban Klann) – 5:56

## Personalas

* Naughty by Nature – prodiuseris
* Cold 187um – prodiuseris
* Bobby „Bobcat“ Ervin – prodiuseris
* Brian „Big Bass“ Gardner – garsų tvarkytojas
* Donovan Sound – garsų tvarkytojas, mikšeris
* Dean Karr – fotografijos

## Topai

## Šaltiniai
Muziejų naktis

**Muziejų naktis** – Tarptautinės muziejų tarybos (ICOM) kasmet inicijuojamas Tarptautinės muziejų dienos (gegužės 18 d.) renginys. Akcijos tikslas – parodyti muziejų eksponatus naktį, kai paprastai muziejai nedirba, bei supažindinti su muziejais įvairių bendruomenių narius. Tą dieną organizuojami renginiai lankytojams nemokami.

Nuo 2005 m. rengiama tarptautinė muziejų bendruomenės akcija „Europos muziejų naktis“ buvo inicijuota Prancūzijos kultūros ir ryšių ministerijos.

## Lietuvoje
Lietuvos muziejų asociacija kasmet kviečia muziejus iš anksto registruoti savo programas šios šventės renginiams. Šia proga daugelis Lietuvos muziejų bei galerijų veikia ilgiau ir lankymasis juose nemokamas. Muziejai paprastai parengia specialias programas, pristatomos ekspozicijų naujienos. Be didžiųjų miestų, renginiai organizuojami ir daugelyje kitų Lietuvos muziejų: Rokiškio krašto muziejuje, Trakų istorijos muziejuje, Alantos dvaro muziejuje-galerijoje, Kernavės archeologijos ir istorijos muziejuje, Vydūno muziejuje Kintuose, Raseinių krašto istorijos muziejuje, Žemaitijos kaimo muziejuje Telšiuose ir dar daug kitų.

## Šaltiniai

## Nuorodos

* Tarptautinė muziejų bendruomenės akcija „Muziejų naktis“
Palanka Raja

**Palanka Raja** () – miestas Indonezijoje, Centrinio Kalimantano sostinė. Jis yra tarp Kahajano ir Sabangau upių. Palankarajoje gyvena 170 000 žmonių. Artimiausias oro uostas yra Tjilik Riwut.

## Istorija
Centrinio Kalimantano provincija buvo įkurta 1957 m. gegužės 23 d. Generolas Suharto, paskelbęs Indonezijos nepriklausomybę, įsakė pradėti statyti Centrinio Kalimantano sostinę. Palankarają iš pradžių buvo nuspręsta padaryti nauja Indonezijos sostine, bet tas klausimas sprendžiamas iki šiol.

## Sportas
* Kalteng Putra FC futbolo klubas,
* „Tuah Pahoe“ stadionas

## Miestai partneriai
*  Jangonas, Mianmaras
*  Semarangas, Indonezija

## Išnašos
Vakarų Nusa Tengara

**Vakarų Nusa Tengara** () – provincija Indonezijoje, vakarinėje Mažosios Sundos salų dalyje be Balio salos, kuri yra atskira provincija. Dvi pagrindinės salos yra Lombokas ir Sumbava. Mataramas Lomboko saloje yra provincijos administracinis centras ir didžiausias miestas.

## Gyventojai

70,4 % provincijos gyventojų gyvena Lomboke. Dauguma Lomboko gyventojų yra sasakai, taip pat gyvena baliečiai. Sumbavos gyventojai yra sumbavai ir bimai, kalbantys tų pačių pavadinimų kalbomis.

## Administracinis suskirstymas

## Išnašos
Vardan tėvo

**Vardan tėvo** () – 1993 m. biografinė drama, režisuota Džimo Šeridano. Filmas paremtas tikra Gildfordo ketverto, neteisingai IRA apkaltintų Gildfordo barų sprogdinimais ir nuteistų
 keturių žmonių, istorija.

Scenarijų filmui parašė Teris Džordžas kartu su Džimu Šeridanu pagal Džerio Konlono (*Gerry Conlon*) autobiografiją „Proved Innocent: The Story of Gerry Conlon of the Guildford Four by Gerry Conlon“.

## Siužetas

Džeris Konlonas (akt. Daniel Day-Lewis) su draugais Belfaste sukelia riaušes, kurių sutramdyti atvyksta Laikinosios Airijos respublikonų armijos pajėgos (IRA). Džeriui pavyksta išvengti kaltinimų, bet tėvai jį išsiunčia į Londoną, tikėdamiesi šitaip jį apsaugoti nuo neramumų. Ten jis apsistoja pas grupelę hipių, neteisėtai gyvenančių apleistame name. Vieną vakarą jam beslankiojant Londono gatvėmis, Gildforde nugriaudėja sprogimas, o jo pasekoje žuvo penki žmonės ir dar daug buvo sužeisti.

Konlonas sugrįžta į Belfastą, kur į jo namus įsiveržia britų armijos pajėgos ir jį suima bei nugabena į JK. Po ilgų, kelias dienas trukusių žiaurių kankinimų, britų policija išgauna iš jo ir jo draugų prisipažinimą apie nepadarytą nusikaltimą. Jo tėvas Džiuzepė (akt. Pete Postlethwaite) išvyksta jam pagelbėti, bet tik jam nuvykus pas giminaičius, jį ir kitus taip pat suima policija ir apkaltina juos buvus sprogdintojų bendrininkais. Visi jie nuteisiami kalėti keliolika ar daugiau metų.

Sėdėdamas griežto režimo kalėjime Konlonas su advokatės Garet Piers (akt. Emma Thompson) pagalba iš paskutiniųjų stengiasi, kad faktai iškiltų į dienos šviesą. Net penkiolika metų sūnus bando išteisinti savo tėvą...

## Aktoriai
: ''Aktorius – vaidmuo
* Daniel Day-Lewis – Džeris Konlonas
* Pete Postlethwaite – Džiuzepė Konlonas
* John Lynch – Polas Hilas
* Mark Sheppard – Pedis Armstrongas
* Beatie Edney – Kerol Ričardson
* Emma Thompson – Garet Piers
* Don Baker – Džo MakEndriu
* Corin Redgrave – inspektorius Robertas Diksonas
* Gerard McSorley – detektyvas Peivisas
* Frank Harper – Roni Smols
* Jamie Harris – Deptfordas Džimas
* Tom Wilkinson – Grantas Ričardsonas

## Atsiliepimai
Filmas sulaukė teigiamų kritikų įvertinimų, buvo nominuotas septyniose 66-ųjų „Oskarų“ apdovanojimų kategorijose, įskaitant geriausią aktorių (Daniel Day-Lewis), geriausią antro plano aktorių (Pete Postlethwaite) ir geriausią antro plano aktorę (Emma Thompson), taip pat geriausią režisierių ir geriausią filmą.

44-uosiuose Berlyno filmų festivalio apdovanojimuose filmas pelnė „Auksinio lokio“ statulėlę.

Tinklalapiai „Rotten Tomatoes“ ir „Metacritic“ filmui skyrė itin aukštą įvertinimą, atitinkamai po 95 % ir 84 %.

## Šaltiniai
Vakarų Java

**Vakarų Java** () – provincija Indonezijoje, vakarinėje Javos dalyje. Provincijos administracinis centras yra Bandungas. Vakarų Java yra tankiausiai apgyvendinta ir gausiausia Indonezijos provincija su 43 mln. gyventojų (2010 m.).

Bogoras, Vakarų Javos miestas, yra antras pagal gyventojų tankumą miestas pasaulyje, o Depokas ir Bekasis yra septintas ir dvyliktas pagal dydį priemiesčiai pasaulyje.

## Istorija
Seniausi žmonių gyvenimo įrodymai provincijoje rasti Anjere su bronzos ir geležies metalurgijos daiktais, kurie yra X a. senumo. Priešistorinės Bunio kultūros (prie dabartinio Bekasio) puodai irgi rasti Anjere. Artefaktai, datuojami 400 m. pr. m. e. – 100 m., dažniausiai buvo laidotuvių dovanos.

Seniausi įrašai yra iš Tarumanagaros karalystės, septyni IV a. akmenys su Palavų laikų *Wengi* raidėmis ir sanskrito įrašai apie karalius, taip pat rasti šiame regione. Tarumanagara žlugo užpuolus Šrividžajai VI a.

Po to Sunda tapo galingiausia valstybe regione, ką mini Kebon Kopi II įrašas (932 m.).

Sunan Gunung Jati atvyko į Cireboną, norėdamas platinti islamą. Tuo metu Demako sultonatas iš Centrinės Javos pradėjo kelti grėsmę Sundos karalystei. Kad apsigintų nuo agresorių, Prabu Surawisesa Jayaperkosa 1512 m. sudarė sutartį su portugalais. Mainais portugalai gavo teisę statytis tvirtoves, sandėlius ir prekiauti su karalyste. Šis įvykis atmenamas 1522 m. Cilivungo pakrantėje pastačius Padrao akmenį.

Nepaisant sutarties Sunda Kalapą 1524 m. užėmė Demako ir Cirebono sultonato (buvusio Sundos vasalo) sąjunga, o po to užėmė ir miestą. Tuo metu Sunan Gunung Jati užėmė Banteną ir įkūrė Banteno sultonatą, kuris buvo Demako sąjungininku. Karas truko penkerius metus iki taikos sutarties 1531 m. Valdant paskutiniajam Sundos karaliui Raja Mulya (1567–1579 m.) valstybė nusmuko dėl Banteno spaudimo. Po 1576 m. Sundos karalystė nebegalėjo išlaikyti sostinės Pakuan Padžadžarano (dabar Bogoras). Banteno sultonatas užėmė beveik visą karalystę, išskyrus Prianganą karalystės pietryčiuose, kurį užėmė Mataramo sultonatas.

Žlugus Banteno sultonatui britai ir olandai įkūrė prekybos kompanijas Vakarų Javoje. Kitus 300 metų Nyderlandų Rytų Indija valdė Vakarų Javą, kuri tapo nepriklausomos Indonezijos provincija 1950 m. Dėl šalies decentralizacijos politikos 2000 m. spalio 17 d. Banteno provincija buvo atskirta nuo Vakarų Javos. Yra pasiūlymų pakeisti provincijos pavadinimą į Pasundaną (*[[sundai|Sundų]] provincija*).

## Išnašos
Pietų Darfūras

**Pietų Darfūro vilajetas** () – Sudano vilajetas. Yra pietvakarinėje šalies dalyje, Darfūro regione. Administracinis centras – Njala.

## Geografija

Teritorija turi sieną su Čadu, Pietų Sudanu ir Centrinės Afrikos Respublika. Daugiausia plyti sausringos savanos. Šiam vilajetui priskirtinas ginčytinas Kafia Kindžio kraštas.

## Administracinis suskirstymas
 
Vilajetas padalintas į 9 rajonus:
* Kaso rajonas
* Ed al Fursano rajonas
* Njalos rajonas
* Šearijos rajonas
* Deaino rajonas
* Adajalos rajonas
* Buramo rajonas
* Tuluso rajonas
* Rehed al Birdžio rajonas

## Šaltiniai
Pietų Kordofanas

**Pietų Kordofano vilajetas** () – Sudano vilajetas. Yra pietinėje šalies dalyje, Kordofano regione. Administracinis centras – Kaduklis.

## Geografija

Teritorija turi sieną su Pietų Sudanu. Daugiausia plyti drėgnosios savanos, iškilę Nubijos kalnai.

Pietų Kordofanui priskiriamas ginčytinas Abjėjaus rajonas, kuriame gausu naftos išteklių.

## Administracinis suskirstymas
 
Vilajetas padalintas į 8 rajonus:
* Dilingo rajonas
* Rašado rajonas
* Abu Džubajos rajonas
* Talodžio rajonas
* Kaduklio rajonas
* Lagavos rajonas
* Salamo rajonas
* Abėjaus rajonas

## Šaltiniai
Eazy-Duz-It

**Eazy-Duz-It** – debiutinis reperio Eazy-E albumas, kurį 1988 m. rugsėjo 13 d. išleido įrašų studijos „Ruthless“ ir „Priority“. Dainų žodžiai buvo „gabalėliais“ rašomi reperių MC Ren, Ice Cube ir The D.O.C.. Albumo pavadinimo dainoje dainuojama apie save (t. y. Eazy E) ir dalykus, kuriuos jis darė. „Boyz n the Hood“ ir „No More ?'s“ dainos yra apie gyvenimą Komptone, Kalifornijoje ir gangsterio gyvenimo būdą.

Albumas pateko į dvi skirtingas topų vietas ir tapo dukart platininiu Jungtinėse Valstijose, nors radijas ir televizija atsisakė leisti groti albumo dainas bei rodyti albumo muzikinius klipus. Trys singlai buvo išleisti albume, visi pateko į topus Jungtinėse Valstijose.

## Įrašai ir prodiusavimas

„Eazy-Duz-It“ albumas buvo įrašytas „Audio Achievements“, Toranse 1987–1988 m. Albumas buvo keturių krypčių, kurias sudarė Eazy E, MC Ren, Ice Cube ir The D.O.C.. Visi šie atlikėjai, išskyrus Eazy E rašė dainoms žodžius, Eazy E pasakodamas apie savo kasdienybę taip sukūrė idėjas dainų žodžiams.

Albumą prodiusavo Dr. Dre ir DJ Yella, kurių darbas buvo išgirtas kelių kritikų. Jason Birchmeier iš Allmusic atkreipė nemažą kiekį dėmesio į albumo prodiuserių darbą, sakydamas, jog Dr. Dre ir DJ Yella sukūrė unikalų jų pačių stilių.

## Įrašai ir prodiusavimas

## Personalas

Žemiau esantis personalas yra oficialiai patvirtintas Allmusic.

* Big Bass Brian – kūrinių paruošimas
* Dr. Dre – prodiuseris, atlikėjas
* The D.O.C. – rašytojas, atlikėjas
* Eazy-E – vykdomasis prodiuseris, rašytojas ir atlikėjas
* Eric Poppleton – fotografijos
* Donovan Sound – įrašų koregavimas
* Yella – prodiuseris
* Ice Cube – rašytojas, atlikėjas
* MC Ren – rašytojas, atlikėjas

## Leidimai

## Šaltiniai
Mataramas

**Mataramas** (*Mataram*) – miestas Indonezijoje; Vakarų Nusa Tengaros sostinė. Jis yra vakarinėje Lomboko salos dalyje. Mataramas yra didžiausias miestas provincijoje, jame gyvena 402 296 žmonės (2008 m.).

Tai švietimo, prekybos ir pramonės centras. Jį sudaro trys mažesni miestai: Ampenanas, Mataramas ir Cakranegara (iš vakarų į rytus). Ampenanas yra senstantis uostas, Matarame yra vyriausybės ofisai, Cakranegara yra prekybos centras. Mataramą sudaro 6 subrajonai: Ampenanas, Cakranegara, Mataramas, Pedžangikas, Selaparangas ir Sekarbela.

Miestą aptarnauja Lomboko tarptautinis oro uostas, esantis Centriniame Lomboke, ir pietvakariuose esantis Lembaro uostas. Rytuose esantis Labuhan Lomboko keltų uostas jungia salą su Poto Tanu Sumbavoje. Mataramas yra vakarinėje Lomboko dalyje, netoli pakrantės, arti *Senggigio* paplūdimio.

## Religija
Dauguma miesto gyventojų išpažįsta islamą. Matarame taip pat išpažįstami krikščionybė, budizmas, hinduizmas ir konfucionizmas.

## Kalba

Lomboko vietiniai namuose vartoja sasakų kalbą. Indoneziečių kalba vyrauja versle, švietime, vyriausybės dokumentuose.

## Išnašos
Algirdas Antanas Kulbokas

**Algirdas Antanas Kulbokas** (g. 1936 m. balandžio 13 d. Kirmėliuose, Raguvos valsč. (dab. Anykščių raj.)) – jūrininkas, laivų kapitonas, 40 metų darbo praleidęs laivuose. 

## Biografija

1954 m. baigė Panevėžio rajono Raguvos vidurinę mokyklą, 1957 m. baigė Klaipėdos jūreivystės mokyklą (laivavedyba).

Buvo Žvejybos laivyno kapitonų asociacijos vadovu, tolimojo plaukiojimo kapitonu, vėliau vadovavo gelbėjimo laivui-kranui „Rambynas“. Pasitraukęs iš laivyno ir išėjęs į pensiją, dėsto Klaipėdos laivininkų mokyklos moksleiviams, yra aktyvus visuomenininkas.

## Visuomeninė veikla

1989 m. gegužės 27 d. Klaipėdoje A. A. Kulbokas suorganizavo 58 jūrininkų susirinkimą, buvo jo pirmininkas. Šiame susirinkime buvo priimtas sprendimas atkurti iki 1940 m. veikusią Lietuvos jūrininkų sąjungą, iškelti laivuose Lietuvos vėliavą ir pereiti prie lietuvių kalbos vartojimo. Šios sąjungos veikloje A. A. Kulbokas dalyvavo vienintelis iš tuo metu plaukiojusių kapitonų.

A. A. Kulboko iniciatyva laivas „Tarybinė Lietuva“ buvo pervadintas „Raguva“. Nuo 2000 m. jis yra asociacijos „Jūrų kapitonų klubas“ narys, šio klubo sekretorius.

A. A. Kulbokas apdovanotas Jūrų transporto darbuotojo garbės ženklu (2006). Kapitono biografija įtraukta į Klaipėdos kraštiečių žinyną (2012).

## Literatūra

* Ignas Pikturna, „Jūrų kapitonai“, 1986 m.
* „Raguva“ (ser. „Lietuvos valsčiai“, kn.8), 2001 m. ISBN 9986-9236-6-2
* Rimantas Ragaišis, „Ko bangos nenuplovė“, 2011 m. ISBN 978-609-8004-64-9
* „Klaipėda. Kraštiečiai“ (biografijų žinynas), 2012 m. ISBN 978-609-95447-0-0

## Nuorodos

* Apie A.A. Kulboką Anykštėnų biografijų žinyne
Kulbokas

* Algirdas Antanas Kulbokas, laivų kapitonas
* Visvaldas Kulbokas, arkivyskupas, teologijos daktaras
* Vladas Kulbokas, pedagogas, literatūrologas
Kupangas

**Kupangas** () – miestas Indonezijoje, Rytų Nusa Tengaros sostinė. Jame gyvena 450 000 žmonės (2011 m.). Kupangas yra didžiausias Timoro salos miestas ir uostas.

## Istorija

Kupangas buvo svarbus uostas ir prekybos centras valdant olandų ir portugalų kolonistams.

Olandų Rytų Indijos bendrovės atstovai atvyko į Kupangą 1613 m., kai užėmė portugalų tvirtovę Soloro saloje. Tą sritį valdė helongų, kildinusių save iš Seramo Molukuose, radža. Iš Kupango buvo patogu stebėti laivybą pietinėje Timoro pakrantėje, o Koinino upė suteikė švaraus vandens. Portugalai dominavo saloje, kol 1646 m. olandų bendrovė įsitvirtino Solore ir atnaujino ryšius su radža. 1653 m. sausį upės rytinėje pakrantėje olandai pastatė *Concordia* tvirtovę. Iš Kupango olandai kovojo su portugalais. Po olandų pralaimėjimų 1655, 1656 ir 1657 m. jų sąjungininkai sombajai ir amabiai 1658 m. įsikūrė teritorijoje prie Kupango, kuri tradiciškai priklausė helongams. Po jų čia įsikūrė amfoanai (1683 m.) ir taebenu (1688 m.). Helongų radža nominaliai valdė teritoriją ir priklausė nuo olandų. Be helongų teritorijų, salą iki 1749 m. valdė portugalai.

Olandų administraciją sudarė pagrindinis vykdytojas (*opperhoofd*) ir taryba. Santykiai su vietiniais vyko reguliariais susitikimais (*vergaderingen*). Kupango administracija taip pat vykdė santykius su Savu sala, Soloru ir Rotės sala. Kinų pirkliai ir amatininkai atvyko XVIII a. pradžioje. Mieste taip pat apsigyveno salos vietiniai. 1752 m. mieste gyveno 827 krikščionys ir neaiškus skaičius kitatikių. 1749 m. Kupango reikšmė išaugo, kai olandai užėmė visą vakarinį ir centrinį Timorą. Olandų įtaka sumažėjo po 1761 m. iš dalies dėl olandų kolonistų kompetencijos trūkumo.

Kupangas buvo William Bligh, kuris buvo paliktas jūroje po Bounty sukilimo 1789 m., kelionės pabaiga. Sukilimas įvyko 56 km nuo Tofua. Bligh užtruko 41 dieną, kol pasiekė Kupangą. Jis turėjo tik sekstantą ir kišeninį laikrodį. Jis su savo jūreiviais įveikė tokį tolimą kelią, nes John Norton buvo užmuštas jiems bandant išlipti į Tofuą.

1795 m. prancūzų revoliucionieriams užėmus Nyderlandus, britai užėmė olandų Rytų Indiją. Kupangas buvo užpultas 1797 m. Britai buvo išvyti, bet sugriovė miestą. Anglai vėl bandė jį užpulti 1811 m. Kai britai užėmė Javą, Kupangas pasidavė 1812 m. sausį. Britai grąžino miestą olandams 1816 m. Misionierius Reint LeBruyn (1799–1829 m.) platino saloje krikščionybę. 1825 m. Kupangas buvo atvertas užsienio pirkliams. 1866 m. Kupangas tapo laisvu uostu.

5 mažos karalystės šalia Kupango 1917 m. buvo sujungtos į Kupango savivaldą (*zelfbesturend landschap*), kuriai nepriklausė pats miestas.

XX a. pradžioje Kupange tūpdavo lėktuvai, skrendantys iš Europos į Australiją. Japonai užėmė miestą 1942–1945 m., o sąjungininkai subombardavo senamiestį.

1967 m. miestas tapo Kupango vyskupystės centru. 1989 m. Kupango vyskupystė tapo arkivyskupyste.

## Šaltiniai
Kazimieras Genys

**Kazimieras Genys** (1866 m. gruodžio 10 (naujuoju stiliumi – 22) d. Vatušiuose, Rietavo vls., Telšių aps., Kauno gub. – 1952 m. gegužės 21 d. Salantuose, Kretingos raj.) – Lietuvos katalikų bažnyčios kunigas, kanauninkas, kanonų teisės daktaras.

## Biografija

Mokėsi privačiai pas Lauryną Ivinskį, valdinėje Rietavo liaudies (pradinėje) mokykloje, 1880–1884 m. – Liepojos gimnazijoje. 1884 m. įstojo į Kauno kunigų seminariją, 1888–1892 m. studijas tęsė Peterburgo dvasinėje akademijoje, kurioje apgynė teologijos mokslų magistro laipsnį. 

1892 m. birželio 11 (naujuoju stiliumi – 23 d.) įšventintas kunigu ir paskirtas Palangos progimnazijos kapelionu. Rėmė draudžiamos lietuviškos spaudos platinimą, tikybą dėstė lietuvių kalba. Už tai 1893 m. buvo atleistas iš pareigų, tačiau Rygos švietimo apygardoje sugebėjo pasiteisinti ir po 3 mėnesių buvo grąžintas į kapeliono pareigas. Rusijos valdžios pareigūnams 1896 m. pareikalavus, kad progimnazijos mokiniai melstųsi rusiškai, kapelionas tam pasipriešino. Dėl valdžios persekiojimų tais pačiais metais atsisakė pareigų ir išvyko į Roma. Šv. Apolinaro licėjuje studijavo kanonų teisę, apgynė kanonų teisės daktaro disertaciją, kuri 1912 m. lotynų kalba buvo išspausdinta Kaune. 

1898 m. buvo paskirtas Butkiškės bažnyčios vikaru, 1899 m. – Naujųjų Varnių parapijos klebonu, nuo 1909 m. dirbo Sedos parapijos klebonu ir Alsėdžių dekanu. 1918 m. netoli Žemaičių Kalvarijos pašventino Sorų (Stonkaičių) koplyčią. Nuo 1921 m. – Žemaičių vyskupijos viceoficiolas, garbės kanauninkas, Kauno kunigų seminarijos profesorius. 1925 m. paskirtas Darbėnų parapijos klebonu, 1928–1930 m. dirbo Palangos, 1930–1931 m. – Aukštadvario vidurinių mokyklų direktoriumi. 1931 m. gavo valstybinę pensiją ir tapo Skuodo bažnyčios altarista, o 1944 m. pabaigoje atsikėlė į Salantų bažnyčios altariją.

Bendradarbiavo lietuviškoje spaudoje, skelbė straipsnius „Šaltinyje“, „Nedėldienio skaitymuose“, „Draugijoje“, „Viltyje“, „Lietuvos aide“, „Lietuvoje“, pasirašinėjo Sediškio slapyvardžiu. 

## Šaltiniai